open-index/open-wikipedia-markdown huggingface dataset:
पितृवंश समूह क्यु

thumb|right|200px|पितृवंश समूह क्यु का फैलाव। आंकड़े बता रहें हैं के इन इलाकों के कितने प्रतिशत पुरुष इस पितृवंश के वंशज हैं।
मनुष्यों की आनुवंशिकी (यानि जॅनॅटिक्स) में **पितृवंश समूह क्यु** या **वाए-[[डी॰एन॰ए॰]] हैपलोग्रुप Q** एक पितृवंश समूह है। यह पितृवंश स्वयं पितृवंश समूह पी से उत्पन्न हुई एक शाखा है। इस पितृवंश के पुरुष मध्य एशिया के सभी समुदायों में और उत्तरी एशिया, उत्तर अमेरिका और दक्षिण अमेरिका के आदिवासी समुदायों में पाए जाते हैं। अनुमान है के जिस पुरुष से यह पितृवंश शुरू हुआ वह आज से लगभग १७,०००-२२,००० वर्ष पहले जीवित था, लेकिन इस बात पर विवाद है के वह किस क्षेत्र का निवासी था। कुछ विशेषज्ञों का कहना है की वह मध्य एशिया में रहता था, लेकिन अन्य वैज्ञानिक भारतीय उपमहाद्वीप या साइबेरिया को उसका घर बताते हैं। भारत में इसकी एक अनूठी उपशाखा मिली है, लेकिन यह बहुत ही कम संख्या के भारतीय पुरुषों में पायी गयी है।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य पितृवंश समूह
* पितृवंश समूह पी
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
पितृवंश समूह पी

thumb|right|200px|भारत के माडिया गोंड समुदाय के २५% पुरुष पितृवंश समूह पी के वंशज हैं

मनुष्यों की आनुवंशिकी (यानि जॅनॅटिक्स) में **पितृवंश समूह पी** या **वाए-[[डी॰एन॰ए॰]] हैपलोग्रुप P** एक पितृवंश समूह है। यह पितृवंश स्वयं पितृवंश समूह ऍमऍनओपीऍस से उत्पन्न हुई एक शाखा है। इस पितृवंश के पुरुष भारत में कुछ समुदायों में ही मिलते हैं - मणिपुर के ३०% मुस्लिम पुरुष और गोंड जनजाति की माडिया शाखा के २५% पुरुष इसके सदस्य हैं। यूरोप में क्रोएशिया के ह्वार द्वीप पर भी कुछ पुरुष इसके वंशज हैं। चाहे पितृवंश समूह पी के सीधे वंशज कम हों, लेकिन इस से उत्पन्न क्यु और आर उपशाखाओं के वंशज यूरोप, मध्य एशिया, दक्षिण एशिया, उत्तर अमेरिका और दक्षिण अमेरिका पर करोड़ों की संख्या में दूर-दूर तक फैले हुए हैं। अनुमान है के जिस पुरुष से पितृवंश समूह पी शुरू हुआ वह आज से लगभग २७,०००-४१,००० वर्ष पहले जीवित था और मध्य एशिया या साइबेरिया में रहता था।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य पितृवंश समूह
* पितृवंश समूह क्यु
* पितृवंश समूह आर
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
दार अस सलाम क्षेत्र

thumb|right|175px| दार अस सलाम क्षेत्र का मानचित्र
**दार अस सलाम क्षेत्र**, तंज़ानिया के 26 प्रशासनिक क्षेत्रों में से एक है। इस क्षेत्र की राजधानी दार अस सलाम शहर है। यह तंज़ानिया का सबसे धनी क्षेत्र होने के साथ सबसे घना बसा क्षेत्र भी है और इसका जन घनत्व 1786 व्यक्ति/वर्ग मील है। 2002 की जनगणना के अनुसार इस क्षेत्र की आधिकारिक जनसंख्या 2487288 है। इस क्षेत्र की जनसंख्या वृद्धि दर 4.3% है जो किगोमा क्षेत्र के बाद दूसरे स्थान पर है। क्षेत्र की 93.9% जनसंख्या दार अस सलाम नगरपालिका क्षेत्र में निवास करती है। 

## सन्दर्भ

श्रेणी:तंजानिया के प्रशासनिक क्षेत्र
पितृवंश समूह ऍन

[thumb|right|200px|रूस के [साइबेरिया क्षेत्र के नॅनॅत्स जनजाति के ७५% पुरुष पितृवंश समूह ऍन के वंशज हैं]]
मनुष्यों की आनुवंशिकी (यानि जॅनॅटिक्स) में **पितृवंश समूह ऍन** या **वाए-[[डीऑक्सीराइबो न्यूक्लिक अम्ल|डी॰एन॰ए॰]] हैपलोग्रुप N** एक पितृवंश समूह है। यह पितृवंश स्वयं पितृवंश समूह ऍनओ से उत्पन्न हुई एक शाखा है। इस पितृवंश के पुरुष अधिकतर यूरेशिया के सुदूर उत्तरी इलाक़ों में पाए जाते हैं, जैसे कि साइबेरिया, उत्तरी रूस, फिनलैंड, लातविया, लिथुआनिया और एस्टोनिया। साइबेरिया की याकूत और नॅनॅत्स जनजातियों के ७५% पुरुष, फिनलैंड की सामी जनजाति के ४०% पुरुष और फिनलैंड की ही बहुसंख्यक फ़िन्न जाती के ६०% पुरुष इस पितृवंश समूह के सदस्य हैं। अनुमान है के जिस पुरुष से यह पितृवंश शुरू हुआ वह आज से लगभग १५,०००-२०,००० वर्ष पहले सुदूर पूर्व एशिया का निवासी था।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य पितृवंश समूह
* पितृवंश समूह ऍनओ
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
मृदु संगणन

संगणक विज्ञान के सन्दर्भ में **मृदु संगणन** (Soft computing) का अर्थ संगणन की दृष्टि से कठिन एवं जटिल समस्याओं का ऐसा हल देना जो पूर्णतः ठीक नहीं हो किन्तु सरल हो। मृदु संगणन का प्रादर्श (मॉडल) मानव मस्तिष्क के कार्य करने के ढंग से मिलता-जुलता है। 

## परिचय
'मृदु संगणन' का आबिर्भाव १९९० के बाद हुआ। इसके पूर्व के संगणन का दृष्टिकोण पूर्णतः ठीक-ठीक (exact) समाधान देने का था जो केवल सरल समस्याओं के लिये ही सम्भव हो पाता था। किन्तु जीवविज्ञान, आयुर्विज्ञान, मानवशास्त्र, प्रबन्धन एवं इसी तरह के अनेकानेक क्षेत्रों में आने वाली समस्याओं के लिये इनमें कोई समाधान नहीं था। मृदु संगणन का उद्देश्य ऐसे ही जटिल, अस्पष्ट, अनिश्चित, आंशिक सत्यता वाली समस्याओं का कम मूल्य में (कम समय, कम मेमोरी आदि) मोटा (approximate) किन्तु उपयोगी हल प्रदान करता है।

## मृदु संगणन के अवयव
* Neural networks (NN)
* Fuzzy systems (FS)
* Evolutionary computation (EC), including:
: Evolutionary algorithms
: Harmony search
* Swarm intelligence
* Ideas about probability including:
: Bayesian network
* Chaos theory
* Perceptron

## मृदु संगणन का महत्व
फजी लॉजिक, न्यूरल कंप्युटिंग, जेनेटिक कंप्युटिंग, प्रोबेबलिस्टिक रीजनिंग परस्पर विरोधी नहीं हैं बल्कि पूरक हैं। उदाहरण के लिये आजकल 'न्यूरोफजी प्रणाली' (neurofuzzy systems) नामक पद्धति बहुत प्रचलित हो रही है। 

## बाहरी कड़ियाँ
* What is Soft Computing?
* Center for Soft Computing Research : An Indian National Facility 
* EUROPEAN CENTRE FOR SOFT COMPUTING
* BISC SIG IN PHILOSOPHY OF SOFT COMPUTING

श्रेणी:कृत्रिम बुद्धि
श्रेणी:मॉडलन
श्रेणी:संगणक अभियान्त्रिकी
चक्रीय चतुर्भुज

250px|right|thumb|चक्रीय चतुर्भुज
**चक्रीय चतुर्भुज** (cyclic quadrilateral) ऐसे चतुर्भुज को कहते हैं जिसके चारो शीर्ष किसी वृत्त की परिधि पर स्थित हों। किसी चक्रीय चतुर्भुज के आमने-सामने के कोणों का योग 180 होता है।

## क्षेत्रफल
यदि सभी भुजाएँ दी गयी हों तो चक्रीय चतुर्भुज का क्षेत्रफल, **[[ब्रह्मगुप्त का सूत्र|ब्रह्मगुप्त सूत्र]]** से निकाला जाता है। 

: \sqrt{(s-a)(s-b)(s-c)(s-d)} \, 

जहाँ *s*, अर्धपरिधि है। 

s=\frac{a+b+c+d}{2}

## अन्य गुण

## इन्हें भी देखें
* ब्रह्मगुप्त का सूत्र - चक्रीय चतुर्भुज के क्षेत्रफल की गणना के लिए 
* ब्रह्मगुप्त प्रमेय - चक्रीय चतुर्भुज के एक विशेष गुण से सम्बन्धित

## बाहरी कड़ियाँ
* Derivation of Formula for the Area of Cyclic Quadrilateral
* Incenters in Cyclic Quadrilateral at cut-the-knot
* Four Concurrent Lines in a Cyclic Quadrilateral at cut-the-knot

श्रेणी:चतुर्भुज
श्रेणी :ज्यामिति
दोदोमा

**दोदोमा** (शाब्दिक अर्थ गोगो भाषा में "यह डूब गया है"), आधिकारिक तौर पर **दोदोमा शहरी जिला**, तंजानिया की राष्ट्रीय राजधानी और दोदोमा क्षेत्र की राजधानी है। 2002 की जनगणना के अनुसार इसकी जनसंख्या 324347 है। दोदोमा को राष्ट्रीय राजधानी बनाने की योजना सन 1973 में बनाई गयी थी। तंजानिया की राष्ट्रीय असेंबली को फरवरी 1996 में दोदोमा ले जाया गया, लेकिन अभी भी कई सरकारी कार्यालय पिछली राष्ट्रीय राजधानी दार अस सलाम में ही हैं, जो कि तंज़ानिया की वाणिज्यिक राजधानी भी है।
## भूगोल
पुरानी राजधानी दार अस सलाम से पश्चिम में  की दूरी पर बसा दोदोमा शहर , पर लगभग देश के मध्य में स्थित है। यह अरुशा के दक्षिण में, जो कि पूर्वी अफ्रीकी समाज का मुख्यालय है, से  की दूरी पर स्थित है। इसका क्षेत्रफल  है जिसमें से  शहरी क्षेत्र है।
दोदोमा, समुद्र तल से ११०० मी की ऊँचाई पर स्थित है। देश के लगभग मध्य में होने और यातायात की दृष्टि से देश के दूसरे भागों और पड़ोसी देशों से अच्छी तरह से जुड़ा होने के कारण दोदोमा को राजधानी के रूप में चुना गया था।

## जनसांख्यिकी
157469 की कुल जनसंख्या में पुरुषों का अनुपात 48.5% जबकि महिलायों का 51.5% है। अनुमानत: परिवारों की कुल संख्या 74914 है जिसमें प्रति परिवार सदस्यों की औसत संख्या 4.3 है। रोमन कैथोलिक गिरिजा के अनुसार लगभग 19.2% लोग रोमन कैथोलिक हैं। सरकार का प्रशासनिक केन्द्र होने के नाते दोदोमा में विभिन्न जातीय समूह के लोग रहते हैं जिनमें स्थानीय जातीय समूह गोगो, रांगी और सन्दावे शामिल हैं। अरब और भारतीय लोगों की एक बहुत छोटी आबादी भी यहां निवास करती है। 
 
## सन्दर्भ

श्रेणी:तंज़ानिया के आबाद स्थान
मिश्र धातु निगम

**मिश्र धातु निगम** (मिधानि) भारत में विशेष प्रकार की धातुएं एवं मिश्रधातुएँ बनाने का कारखाना है। यह आंध्रप्रदेश के हैदराबाद में स्थित है। सार्वजनिक क्षेत्र का यह उपक्रम भारत के नाभिकीय, अंतरिक्ष और प्रक्षेपास्त्र कार्यक्रमों के लिए महत्वपूर्ण उपकरणों का उत्पादन करता है। 

'मिधानि अब दुनिया का सबसे बढ़िया मैरेजिंग इस्पात (लोहे और निकल का कम कार्बन वाला मजबूत मिश्रधातु) तैयार कर रहा है। इसका इस्तेमाल नाभिकीय रिएक्टरों, ईंधन संवर्द्धन सेंट्रीफ्यूजों, प्रक्षेपास्त्रों और रॉकेटों में होता है। इसरो का जीएसएलवी रॉकेट भी इसी धातु से लिपटा होता है।'

मिधानि की स्थापना 1972 में हुई थी। इसकी स्थापना का उद्देश्य देश के रणनीतिक कार्यक्रमों के लिए उत्पाद तैयार करना था। आज मिधानि न केवल संवेदनशील उत्पादों को बना रही है, बल्कि भारी मुनाफा भी अर्जित कर रही है। यह कंपनी मिनीरत्न की श्रेणी-1 में आती है। पिछले 4 साल में कंपनी का मुनाफा 6 गुना हो चुका है। वित्त वर्ष 2008-09 में कंपनी का मुनाफा 40 करोड़ रुपये था। 

## बाहरी कड़ियाँ
* '''मिश्र धातु निगम''' का जालघर

श्रेणी:सार्वजनिक क्षेत्र के उपक्रम
पितृवंश समूह आर

thumb|right|200px|दुनिया में पितृवंश समूह आर की उपशाखाओं का फैलाव - आंकड़े बता रहे हैं के किसी भी इलाक़े के कितने प्रतिशत पुरुष इसके वंशज हैं
मनुष्यों की आनुवंशिकी (यानि जॅनॅटिक्स) में **पितृवंश समूह आर** या **वाए-[[डीऑक्सीराइबो न्यूक्लिक अम्ल|डी॰एन॰ए॰]] हैपलोग्रुप R** एक पितृवंश समूह है। यह पितृवंश स्वयं पितृवंश समूह पी से उत्पन्न हुई एक शाखा है। इस पितृवंश की आर१ए, आर१बी और आर२ उपशाखाओं के पुरुष ज़्यादातर यूरोप, मध्य एशिया, पूर्वी एशिया, पश्चिमी एशिया, उत्तर अमेरिका और दक्षिण एशिया में पाए जाते हैं। इसकी आर१ शाखा के पुरुष उत्तर अमेरिका के कुछ आदिवासी समुदायों में भी पाए जाते हैं और विचार है के इनके पूर्वज शायद चंद हज़ार साल पहले ही साइबेरिया से उत्तर अमेरिकी उपमहाद्वीप पहुंचे थे। माना जाता है के मूल पितृवंश समूह आर जिस पुरुष के साथ आरम्भ हुआ वह आज से ३५,०००-४०,००० साल पहले मध्य एशिया या मध्य पूर्व का रहने वाला था।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य पितृवंश समूह
* पितृवंश समूह आर१ए
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
आंवलखेड़ा

**आवलखेड़ा** उत्तर प्रदेश के आगरा जिले का एक गाँव है जहाँ महान चिंतक एवं गायत्री परिवार के संस्थापक श्रीराम शर्मा आचार्य का जन्म हुआ था। यह अब युगतीर्थ बन चुका है। जहाँ संवत १९६८ आश्विन कृष्ण त्र्योदशी बुधवार (२ सितम्बर १९११) को उनका प्राकटय हुआ। यहीं की धूल में खेले, बड़े हुए। यहीं 15 वर्ष की किशोर अवस्था (वसंत पंचमी-सन् १९२६) में हिमालयस्थ ऋषिसत्ता-गुरुसत्ता का साक्षात्कार हुआ। इसी के साथ प्रारंभ हो गया २४-२४ लक्ष के महापुरश्चरण का सिलसिला। यहीं वे स्वतंत्रता संग्राम सेनानी के रूप उभरे तथा श्रीराम मत्त (मस्त) या मत्त जी के नाम से प्रसिद्ध हुए। उनके द्वारा खोदा कुआँ और लगाया गया नीम का पेड़ आज भी स्मृतियाँ ताजा करते हैं। 

यहीं से उनकी सेवा-साधना प्रारंभ हुई। शिक्षा एवं ग्रामीण स्वावलम्बन की कई गतिविधियाँ चलाईं। विरासत में मिली प्रचुर भू-सम्पदा का उपयोग अपने और अपने परिवार के लिये नहीं किया। एक भाग से अपनी माताजी की स्मृति में दान कुँवरि इण्टर कॉलेज की स्थापना कराई, शेष राशि बाद में गायत्री तपोभूमि हेतु समर्पित कर दी। 

सन् १९७९-८० में गायत्री शक्तिपीठ एवं राजकीय कन्या इण्टर कॉलेज का शुभारंभ हुआ, जो आज कन्या महाविद्यालय (डिग्री कॉलेज) बन चुका है। सन् १९९५ में प्रथम पूर्णाहुति समारोह भी यहाँ सम्पन्न हुआ, जिसमें लगभग पचास लाख लोगों ने भाग लिया। माता भगवती देवी शर्मा राजकीय सामुदायिक चिकित्सालय की स्थापना भी हो चुकी है, इस अवसर पर भारत के प्रधानमंत्री ने एक कीर्ति स्तम्भ का लोकार्पण किया। आँवलखेड़ा आगरा से लगभग २४ किलोमीटर जलेसर रोड पर स्थित है और पुराने बिजलीघर से बसें उपलब्ध रहती हैं। वहाँ पहुँचकर देश-विदेश के भावनाशील साधकगण उसी प्रकार भाव विभोर हो उठते हैं, जैसे चैतन्य महाप्रभु वृन्दावन में पहुँचकर आनंदित हुए थे।

श्रेणी:आगरा जिले के गाँव
पलनी पहाड़ियाँ

**पलनी पहाड़ियाँ** (तमिल: பழனி மலை) भारत के तमिल नाडु राज्य में स्थित एक पर्वतमाला है। यह पश्चिमी घाट का एक पूर्वी विस्तार है जो भारत के पश्चिमी तट से समानांतर चलता है।

## इन्हें भी देखें
* पश्चिमी घाट

## सन्दर्भ

श्रेणी:पश्चिमी घाट
श्रेणी:तमिल नाडु के पर्वत
श्रेणी:भारत की घासभूमियाँ
जवादी पहाड़ियाँ

**जवादी पहाड़ियाँ** (Javadi Hills) या **जवादु पहाड़ियाँ** (Javadhu Hills) भारत के तमिल नाडु राज्य में पूर्वी घाट का एक विस्तार शृंखला है। यह राज्य के वेल्लूर ज़िले और तिरुवन्नामलई ज़िले में स्थित हैं और उन दोनों ज़िलों को एक-दूसरे से विभाजित करता है।

## इन्हें भी देखें
* पूर्वी घाट
* वेल्लूर ज़िला
* तिरुवन्नामलई ज़िला
* जमुनामरतूर

## सन्दर्भ

श्रेणी:तमिल नाडु के पर्वत
श्रेणी:पूर्वी घाट
श्रेणी:वेल्लूर ज़िला
श्रेणी:तिरुवन्नामलई ज़िला
कोल्ली पहाड़ियाँ

**कोल्ली पहाड़ियाँ** (Kolli Hills) या **कोल्ली मलइ** भारत के तमिल नाडु राज्य के मध्य में स्थित एक छोटी पर्वतमाला है। यह नामक्कल ज़िले और तिरुचिरापल्ली ज़िले में 280  वग किमी के क्षेत्र पर विस्तारित हैं और पूर्वी घाट की एक श्रेणी हैं। इसके पहाड़ 1300 मीटर तक की ऊँचाई छूते हैं और यह श्रेणी भारत के पूर्वी तट से समानांतर चलती है। कोल्ली पहाड़ियों में कई हिन्दू धार्मिक तीर्थ स्थित हैं।

## विवरण
कोल्ली पहाड़ श्रेणी 18 मील लंबी और 12 मील चौड़ी हैं। अपनी प्राकृतिक सुंदरता से यह पहाड़ियाँ सबको आकर्षित करती हैं। पहाड़ियों से नामक्कल मैदान के नजारे देखे जा सकते हैं। प्रागैतिहासिक काल से इन पहाड़ियों में किसी का आवास नहीं है। तमिल साहित्य में इन पहाड़ियों का उल्लेख मिलता है। कम से कम सात कवियों की कविताओं में कोल्ली हिल्स का जिक्र मिलता है। सर्वयारन की पहाड़ियों के बाद केवल यही पहाड़ियां बरसाती वनों से ढकी रहती हैं। कोल्ली हिल्स में बहुत से मनमोहक झरने भी देखे जा सकते हैं।

## इन्हें भी देखें
* पूर्वी घाट
* नामक्कल ज़िला
* तिरुचिरापल्ली ज़िला

## सन्दर्भ

श्रेणी:नामक्कल ज़िला
श्रेणी:तिरुचिरापल्ली ज़िला
श्रेणी:तमिल नाडु के पर्वत
श्रेणी:पूर्वी घाट
श्रेणी:तमिल नाडु में हिल स्टेशन
श्रेणी:तमिल नाडु में पर्यटन आकर्षण
पितृवंश समूह के(ऍक्सऍलटी)

मनुष्यों की आनुवंशिकी (यानि जॅनॅटिक्स) में **पितृवंश समूह के (ऍक्सऍलटी)** या **वाए-[[डी॰एन॰ए॰]] हैपलोग्रुप K(xLT)**, जिसे पहले **पितृवंश समूह ऍमऍनओपीऍस** या **वाए-[[डी॰एन॰ए॰]] हैपलोग्रुप MNOPS** बुलाया जाता था, एक पितृवंश समूह है। यह पितृवंश स्वयं पितृवंश समूह के से उत्पन्न हुई एक शाखा है। विश्व में इसकी उपशाखाओं - ऍम, ऍनओ, पी और ऍस - के तो बहुत पुरुष मिलते हैं, लेकिन सीधा पितृवंश समूह के (ऍक्सऍलटी) का सदस्य आज तक कोई नहीं मिला है। फिर भी वैज्ञानिकों का मानना है के इसे समूह के वंशज कभी ज़रूर रहे होंगे। अनुमान है के जिस पुरुष से यह पितृवंश शुरू हुआ वह आज से लगभग ३५,०००-४५,००० वर्ष पहले मध्य एशिया या भारतीय उपमहाद्वीप में रहता था।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* पितृवंश समूह ऍम
* पितृवंश समूह ऍनओ
* पितृवंश समूह पी
* पितृवंश समूह ऍस
* पितृवंश समूह के
* मनुष्य पितृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
पितृवंश समूह टी

thumb|right|200px|दुनिया में पितृवंश समूह टी का फैलाव - आंकड़े बता रहे हैं के किस इलाक़े के कितने प्रतिशत पुरुष इसके वंशज हैं
मनुष्यों की आनुवंशिकी (यानि जॅनॅटिक्स) में **पितृवंश समूह टी** या **वाए-[[डीऑक्सीराइबो न्यूक्लिक अम्ल|डी॰एन॰ए॰]] हैपलोग्रुप T** एक पितृवंश समूह है। यह पितृवंश स्वयं पितृवंश समूह के से उत्पन्न हुई एक शाखा है। इस पितृवंश के पुरुष भारतीय उपमहाद्वीप के कुछ समुदायों में मिलते हैं। दक्षिण भारत के येरुकाला आदिवासी, पश्चिम बंगाल के बाओड़ी जनजाति और राजस्थान के लोधा समुदाय के अधिकांश पुरुष इसके वंशज हैं। अफ़्रीका में सोमालिया और दक्षिणी मिस्र के पुरुषों में इसके वंशज भारी मात्रा में पाए जाते हैं। ईरान में केरमान शहर के पारसी समुदाय और दक्षिण-पश्चिमी ईरान के बख्तिआरी बंजारा समुदाय में भी इसके काफ़ी वंशज मिलते हैं। यूरोप में जर्मनी, इटली के सार्दिनिया द्वीप, स्पेन और पुर्तगाल में इसके सदस्य मिलते हैं। उत्तर-पूर्वी पुर्तगाल के यहूदी समुदाय में इसके वंशज भारी मात्रा में मौजूद हैं। माना जाता है के मूल पितृवंश समूह टी जिस पुरुष के साथ आरम्भ हुआ वह आज से २५,०००-३०,००० साल पहले मध्य पूर्व का रहने वाला था।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य पितृवंश समूह
* पितृवंश समूह के
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
पितृवंश समूह एच

[thumb|right|200px|भारतीय उपमहाद्वीप के अलावा, यूरोप के [रोमा (लोग)|रोमा समुदाय के भी कुछ पुरुष पितृवंश समूह एच के वंशज हैं]]
मनुष्यों की आनुवंशिकी (यानि जॅनॅटिक्स) में **पितृवंश समूह एच** या **वाए-[[डी॰एन॰ए॰]] हैपलोग्रुप H** एक पितृवंश समूह है। यह पितृवंश स्वयं पितृवंश समूह ऍफ़ से उत्पन्न हुई एक शाखा है। इस पितृवंश के पुरुष अधिकतर भारतीय उपमहाद्वीप में ही मिलते हैं, हालाँकि यूरोप में रोमा समुदाय के भी कुछ पुरुष इसके वंशज हैं, क्योंकि उनमें से बहुत भारतीय मूल के हैं। भारत में यह आदिवासियों में २५-३५% पुरुषों में पाया जाता है और सुवर्ण समुदायों के लगभग १०% पुरुषों में। मध्य पूर्व और मध्य एशिया के कुर्द, ईरानी, ताजिक, उइग़ुर और अन्य समुदायों में भी यह १% से १२% पुरुषों में पाया गया है। माना जाता है के पितृवंश समूह एच जिस पुरुष के साथ आरम्भ हुआ वह आज से २०,०००-३०,००० साल पहले दक्षिण एशिया का रहने वाला था।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य पितृवंश समूह
* पितृवंश समूह ऍफ़
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
भारत इतिहास संशोधक मंडल

300px|right|thumb|भारत इतिहास संशोधक मंडल, पुणे
**भारत इतिहास संशोधक मंडल** पुणे में स्थित एक संस्थान है जो इतिहास से संबन्धित अनुसंधान के लिये प्रशिक्षण एवं सामग्री प्रदान करता है। इसकी स्थापना सन् 7 जुलाई 1910 को पुणे में इतिहासकार विश्वनाथ काशिनाथ राजवाडे तथा खंडेराव चिन्तामण मेहेन्दले ने की थी।

[300px|thumb|right|स्थापक [विश्वनाथ काशिनाथ राजवाडे]]

## मंडल के अध्यक्ष
* १९१० - १९१३ - गणेश व्यंकटेश जोशी
* १९१३ - १९२६ - काशिनाथ नारायण साने
* १९२६ - १९३५ - चिंतामण विनायक वैद्य
* १९३५ - १९४२ - नरसिंह चिंतामण केळकर 
* १९४२ - १९५० - मालोजीराव नाईक निंबाळकर
* १९५० - १९७४ - दत्तो वामन पोतदार
* १९७४ - १९८१ - गणेश हरी खरे
* १९८१ - १९८३ - हसमुख धीरजलाल सांकलिया 
* १९८४ - १९८६ - रामचंद्र शंकर वाळिंबे
* १९८८ - १९९१ - विश्वनाथ त्रिंबक शेटे
* ???? - २०२० - श्री.मा.भावे
* २०२० - प्रदीप रावत

## प्रकाशित ग्रन्थ
* शिवचरित्र साहित्य, खंड १ से १६
* शिवाजी निबंधावली
* शिवचरित्र निबंधावली
* सम्पूर्ण भूषण - रामचंद्र गोविंद काटे, १९३०
* दक्षिणेच्या मध्ययुगीन इतिहासाची साधने  (दक्षिण के मध्ययुगीन इतिहास के साधन)
* पुणे नगर संशोधन वृत्त 
* शिवचरित्र वृत्त संग्रह, खंड १ से ३
* शिवभारत
* शिवचरित्र प्रदीप
* ऐतिहासिक फारसी साहित्य खंड १ से ६
* ऐतिहासिक पोवाडे खंड १ व २
* संभाजी कालीन पत्रसार संग्रह 
* मठगावचा शिलालेख (मठगाँव का शिलालेख) 
* शिवकालीन पत्रसार संग्रह खंड १ से ३
* मूर्तीविज्ञान

## मंडल के शोधकर्ता

* विश्वनाथ काशिनाथ राजवाडे
* वासुदेवशास्त्री खरे
* काशिनाथ नारायण साने
* दत्तात्रेय विष्णु आपटे
* चिंतामण विनायक वैद्य
* चिंतामण गणेश कर्वे
* न.चिं.केळकर
* विनायक लक्ष्मण भावे
* नारायण भवानराव पावगी
* गणेश सखाराम खरे
* गंगाधर नारायण मुजूमदार
* शंकर श्रीकृष्ण देव
* दत्तो वामन पोतदार
* मिया शिकंदरलाल आतार
* गो.का. चांदोरकर
* नारायण गोविंद चापेकर
* स.म.दिवेकर
* स.ग. जोशी
* जनार्दन सखाराम करंदीकर
* पांडुरंग नरसिंह पटवर्धन
* भास्कर रामचंद्र भालेराव
* चिंतामण गंगाधर भानू
* पां.मा.चांदोरकर
* कृ.वि.आचार्य
* ना.य.मिरीकर
* गं.के.देशपांडे
* कृष्णाजी वासुदेव पुरंदरे
* शिवराम महादेव परांजपे
* शंकर नारायण जोशी
* वासुदेव सीताराम बेंद्रे
* ब.द.आपटे
* त्र्यंबक शंकर शेजवलकर
* गणेश हरी खरे
* यशवंत राजाराम गुप्ते
* वा.कृ.भावे
* दि.वि.काळे
* शां.वि.आवळसकर
* बाबासाहेब पुरंदरे
* सदाशिव मार्तंड गर्गे
* बी.जी.परांजपे
* रा.वि.ओतूरकर
* यादव माधव काळे
* य.न. केळकर
* द.बा.डिसकळकर
* वि.सी.चितळे
* मा.वि.गुजर
* यशवंत खुशाल देशपांडे
* मोरेश्वर गंगाधर दिक्षित
* देवीसिंह व्यंकटसिंह चौहान
* कमल गोखले
* गो.त्र्यं.कुलकर्णी
* प्र.ल.सासवडकर
* मा.रा.कंटक
* कृ.ना.चिटणीस
* अ.रा.कुलकर्णी
* शोभना गोखले
* गजानन भास्कर मेहेंदळे
* चंद्रकांत अभंग

## बाहरी कड़ियाँ
* Times of India
* Sakaal Times

श्रेणी:पुणे
श्रेणी:भारत में इतिहास लेखन
सीतामऊ

**सीतामऊ** (Sitamau) भारत के मध्य प्रदेश राज्य के मंदसौर ज़िले में स्थित एक नगर है।। सीतामऊ के संस्थापक राजा सत्ताजी भील थे उनके द्वारा बनाया गया माता वेराई मंदीर और मंकामेश्वर् मंदीर  यहाँ स्थित है  ।

## विवरण
सीतामऊ स्वतंत्रता पूर्व सीतामऊ राज्य का केन्द्र था। आसपास के क्षेत्रों में व्यापार का मुख्य केन्द्र रहा था। यहाँ के ठाकुर रघुवीर सिंह ने यशोधरा की रचना की। यहा श्री नटवर नागर शोध संस्थान स्थित है जो एक साहित्य शोध संस्थान है ।यहाँ प्रसिद्ध मोड़ी माता जी का मन्दिर हैं। प्रतिवर्ष यहाँ मेला लगता है।

## दूरियाँ
* सुवासरा - 32 कि.मी.,
* शामगढ़ - 45 कि.मी.
* मन्दसौर - 30 कि.मी.
* कयामपुर से सीतामऊ - 14 कि.मी.
* इन्दौर से सीतामऊ - 254 कि.मी

## इन्हें भी देखें
* मंदसौर ज़िला

## बाहरी कड़ियाँ
* सीतामऊ राज्य का संक्षिप्त इतिहास
* श्री नटनागर शोध संस्थान, सीतामऊ

## सन्दर्भ

श्रेणी:मध्य प्रदेश के शहर
श्रेणी:मंदसौर ज़िला
श्रेणी:मंदसौर ज़िले के नगर
सर्वप्रथम पितृवंशी पुरुष

thumb|right|200px|विश्व के सभी पितृवंश समूहों के सदस्य पुरुष इसी एक सर्वप्रथम पितृवंशी पुरुष के वंशज हैं
मनुष्यों की आनुवंशिकी (यानि जॅनॅटिक्स) में **सर्वप्रथम पितृवंशी पुरुष** या **वाए-क्रोमोज़ोमल ऐडम** उस अज्ञात पुरुष को कहते हैं जो आज के विश्व में मौजूद सारे पुरुषों का निकटतम सांझा पूर्वज था। दुनिया में जितने भी मनुष्य पितृवंश समूह हैं वे सभी इसी सर्वप्रथम पितृवंशी पुरुष की संतति की उपशाखाएँ हैं। वैज्ञानिक अनुमान लगाते हैं के यह पुरुष अफ़्रीका के महाद्वीप पर आज से ६०,००० से ९०,००० साल पहले रहा करता था। यह ध्यान योग्य बात है के अनुसंधान से पता लगा है के आधुनिक मनुष्यों की सर्वप्रथम मातृवंशी नारी (जो विश्व के सारे स्त्रियों ओर पुरुषों की निकटतम सांझी पूर्वज थी) ने इस पुरुष से लगभग ५०,००० से ८०,००० साल पहले अपना जीवनकाल व्यतीत किया।

## अन्य भाषाओँ में
अंग्रेज़ी में "सर्वप्रथम पितृवंशी पुरुष" को "वाए-क्रोमोज़ोमल ऐडम" (Y-chromosomal Adam), "निकटतम सांझे पूर्वज" को "मोस्ट रीसॅन्ट कॉमन ऐन्सिस्टर" (most recent common ancestor), "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* निकटतम सांझा पूर्वज
* मनुष्य पितृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
निकटतम सांझा पूर्वज

आनुवंशिकी (यानि जॅनॅटिक्स) में किसी भी जीवों के समूह का **निकटतम सांझा पूर्वज** उस जीव को कहा जाता है जो उस सारे जीवों के समूह का सब से कम पीढ़ियों की दूरी वाला पूर्वज हो। मनुष्य जाती के पुरुषों में सर्वप्रथम पितृवंशी पुरुष ऐसे एक निकटतम सांझे पूर्वज का एक उदहारण है।

## अन्य भाषाओँ में
अंग्रेज़ी में "निकटतम सांझे पूर्वज" को "मोस्ट रीसॅन्ट कॉमन ऐन्सिस्टर" (most recent common ancestor) ओर "सर्वप्रथम पितृवंशी पुरुष" को "वाए-क्रोमोज़ोमल ऐडम" (Y-chromosomal Adam) कहते हैं।

## इन्हें भी देखें
* सर्वप्रथम पितृवंशी पुरुष

## सन्दर्भ

श्रेणी:वंश समूह
श्रेणी:अनुवांशिकी
श्रेणी:हिन्दी विकि डीवीडी परियोजना
दोदोमा क्षेत्र

thumb|right|175px|तंज़ानिया में दोदोमा क्षेत्र की अवस्थिति
दोदोमा क्षेत्र, तंजानिया के 26 प्रशासनिक क्षेत्रों में से एक क्षेत्र है। इसका कुल क्षेत्रफल 41310 किमी² और जनसंख्या 1698996 है (अगस्त 2002 की जनगणना)। इस क्षेत्र की राजधानी दोदोमा शहर है।

इस क्षेत्र में सेम, बीज, अनाज, मूंगफली, कॉफी, चाय और तंबाकू का उत्पादन होता है। यहाँ मवेशियों को भी पाला और बेचा जाता है। 

## जिले
यह क्षेत्र 5 प्रशासकीय जिलों में विभाजित है:-

* दोदोमा शहरी
* दोदोमा ग्रामीण - 2007 से, दोदोमा ग्रामीण जिले को दो अलग जिलों में बांटा गया है: बही और चाम्विनो
* कोन्दोया
* मवाप्वा
* कोंग्वा

## सन्दर्भ
 

श्रेणी:तंज़ानिया के क्षेत्र
श्रेणी:तंज़ानिया के आबाद स्थान
पास्तेरीकरण

पास्तेरीकरण  एक ऐसी प्रक्रिया है जिसमें खाद्य पदार्थ (जैसे दूध और फलों के रस) को हल्की गर्मी से उपचारित किया जाता है, साधारणतः रोगजनकों को खत्म करने और दराज जीवन का विस्तार करने के लिए 100 डिग्री सेल्सियस से कम। इस प्रक्रिया का उद्देश्य उन जीवों और प्रकिण्वों को नष्ट या निष्क्रिय करना है जो खाद्य विकृति होने या रोगों में योगदान करते हैं, जैसे वनस्पति जीवाणु लेकिन अंतर्बीजाणु नहीं।

इस प्रक्रिया का नाम फ्रांसीसी सूक्ष्म जैवविज्ञानी, लुई पास्तर के नाम पर रखा गया था, जिनके 1860 के दशक में शोध से पता चला था कि ऊष्ण प्रसंस्करण शराब में अवांछित सूक्ष्मजीवों को निष्क्रिय कर देगा। पास्तरीकरण के दौरान खाद्य विकृति के प्रकण्वों निष्क्रिय हो जाते हैं।  आज, खाद्य संरक्षण और खाद्य सुरक्षा प्राप्त करने के लिए डेयरी उद्योग और अन्य खाद्य प्रसंस्करण उद्योगों में पास्तरीकरण का व्यापक रूप से उपयोग किया जाता है।

## सन्दर्भ


pasturigation is a process of disinfection of milk by harmful bacteria . This process have many types like that based on temperature limit and time .

there are some methods of pasturijation of milk 

* 1 . **HTST (HIGH TEMPERATURE SHORT TIME):- In this method we flows milk in 72c in 15 seconds**
* **LTLT(LOW TEMPERATURE LONG TIME)**:- **In this method we flows milk in 63c in 30 minuts** 
* **UHT(ULTRA HIGHT TEMPERATURE):- In this method we flows milk 130c in 2 seconds .**
*
इंट्रानेट

**इंट्रानेट** (intranet) कंप्युटरों का निजी नेटवर्क होता है जो इंटरनेट प्रोटोकोल तकनीकी का उपयोग करता है। इंट्रानेट के द्वारा कोई संस्था अपनी सूचनाओं का अपने कर्मचारियों के बीच सुरक्षित रूप से आदान-प्रदान कर सकती है। इंटरनेट विभिन्न संस्थाओं के बीच कम्प्यूटर नेटवर्क है जबकि इंट्रानेट किसी संगठन के अन्दर का कम्प्युटर नेटवर्क है।

इंटरनेट और इंट्रानेट का नाम मिलता-जुलता है, मगर इनका प्रयोग अलग-अलग कामों के लिए किया जाता है। इंट्रानेट एक सॉफ्टवेयर होता है जिसका प्रयोग सूचना के आदान-प्रदान और नेटवर्क की सुरक्षा के लिए होता है।

सामान्यत: इस साफ्टवेयर का इस्तेमाल बड़े संस्थानों द्वारा अपने कर्मचारियों के बीच इंटरनेट की तर्ज पर सूचना के आदान-प्रदान के लिए होता है। इंट्रानेट एक निजी कम्प्यूटर नेटवर्क की तरह काम करता है। इसमें इंटरनेट प्रोटोकॉल तकनीक की मदद से किसी कम्पनी में मौजूद सभी कम्यूटर को एक दूसरे के साथ जोडा जा सकता है।

इसलिए इंट्रानेट को *नेटवर्क बिट्वीन ऑर्गनाइजेशन* या *‘इंटरनल लिंक ऑफ ऑर्गेनाइजेशन*’ से जुड़ा सॉफ्टवेयर भी कहते हैं। मुख्यत: इंट्रानेट का प्रयोग कम्प्यूटर संचार से जुड़ा होता है, ताकि बिना हार्ड ड्राइव या पेन ड्राइव की मदद से सूचना का आदान-प्रदानर किया जा सके। इंट्रानेट इंटरनेट प्रणाली पर आधारित सॉफ्टवेयर है, जिसमें इंटरनेट की तरह ही क्लाइंट सर्वर कम्प्यूटिंग और इंटरनेट प्रोटोकॉल सुइट होते हैं।

इंट्रानेट साफ्टवेयर के दो मुख्य पोर्टल होते हैं- इंट्रानेट और एंटरप्राइज पोर्टल।

इंट्रानेट पोर्टल: इंट्रानेट पोर्टल का इस्तेमाल आंतरिक सूचना को संयोजित करने के लिए होता है। इसके अलावा, ऑर्गेनाइजेशन एंटरप्राइज इंफॉर्मेशन को प्रत्येक कम्प्यूटर तक पहुंचाने के लिए भी इसी पोर्टल का प्रयोग किया जाता है।

एंटरप्राइज पोर्टल: एंटरप्राइज पोर्टल को एंटरप्राइज इंफॉर्मेशन पोर्टल (ईपीआई) नाम से भी जाना जाता है। ईपीआई का प्रयोग मुख्यत: संस्थान से सूचना बाहर भेजने के लिए होता है। इसमें एक सैक्योर यूनीसेफ एक्सेस पांइट होता है जिसे वेब-आधारित यूजर इंट्राफेस भी कहते हैं। सामान्यत: एंटरप्राइज पोर्टल संस्थान के डाटा कॉपी राइट से भी जुड़ा होता है, जिससे संस्थान की हर सूचना को कॉपी पेस्ट न किया जा सके।

## लाभ
* संचार
* ईमेल
* कर्मचारी आसानी से आकड़े खोज सकते एवं पा सकते हैं।
* सहयोगात्मक कार्य (कोलैबोरेशन) में आसानी

## आर्किटेक्चर
## इंट्रानेट के सॉफ्टवेयर
### नि:शुल्क
* एगरौपवारे
* वाईएसीएस
* फ्प्ग्रौपवारे
* प्लोने
* ओपें-क्ष्चंगे
* ओविडेंटिया

### वाणिज्यिक
* नॉलेज प्लाज़ा
* इंतरा'कणो
* कोननेकतिकूप
* तुरबोलेयड
* आई-शिफ्ट
* शारेपोइंट
* इसेर्वर
selection of computing infrastucture:
किसी इंट्रानेट पर कंप्यूटिंग उपकरण इस तरह का चयन किया जाना चाहिए कि वे बहुत जल्दी अप्रचलित नहीं मिलता है या बहुत कंपनी के लिए महंगा हो गया है। इस तरह के उपकरणों के विनिर्देशन के अलावा, निम्न बिंदु भी विचार किया जाना चाहिए ध्यान खींचा।

:-सॉफ्टवेयर
1.Operating सिस्टम-सर्वर ग्राहक
2.Groupware
3.Database कनेक्टिविटी

## इन्हें भी देखे
* अंतरजाल (Internet)

श्रेणी:कम्प्यूटर विज्ञान
श्रेणी:अंतरजाल
श्रेणी:कंप्यूटर नेटवर्क
स्फुरदीप्ति

300px|right|thumb|स्फुरदीप्ति
**स्फुरदीप्ति** (Phosphorescence) पदार्थ का वो गुण है जिस के कारण पदार्थ से प्रकाश का उत्सर्जन ज्ञेय ऊष्मा के बिना होता है। ऍसे पदार्थ,  जिस मे से प्रकाश का उत्सर्जन उत्तेजक विकिरण के समाप्त हो जाने के पश्चात्‌ होता है, 'स्फुरदीप्त पदार्थ' (Phosphorescent material)  कहलाते हैं। स्फुरदीप्ति विभिन्न पदार्थो में भिन्न भिन्न काल तक बनी रह सकती है तथा यह काल माइक्रोसेकंड (10e-6 सेकंड) से लेकर कई घंटों तक का हो सकता है। नाभिकीय गणित्र के लिये केवल लघुकालवाले स्फुरदीप्त पदार्थ ही उपयोगी  होते हैं।
इसमें कई ऐसे पदार्थ पाए  जाते है, जो प्रकाश को अवशोषित कर एक अलग तरह का प्रकाश उत्सर्जित  करते है |  इसमें कुछ पदार्थ ऐसे हो है, जिन पर जब तक प्रकाश पड़ता है,  तब तक वे प्रकाश का उत्सर्जन करते हैं | इस तरह के पदार्थों को प्रतिदीप्ति पदार्थ कहते है | वहीँ कुछ पदार्थ ऐसे भी होते है, जिन पर प्रकाश पड़ना बंद भी हो जाए, फिर भी उनके द्वारा कुछ देर तक प्रकाश का उत्सर्जन होता रहता है | इस घटना को ही ' स्फुरदीप्ति ' (Phosphorescence) कहते है और ऐसे पदार्थों को ' स्फुरदीप्ति पदार्थ ' कहा जाता हैं | जिंक सल्फाइड . केल्सियम सल्फाइड, बेरियम सल्फाइड आदि स्फुरदीप्ति पदार्थों के उदाहरण है | प्रकाश डालना बंद करने पर जितने समय तक स्फुरदीप्ति पदार्थ प्रकाश का उत्सर्जन करते हैं, उसे ' स्फुरदीप्ति काल ' कहा जाता है, जो प्रकाश की प्रकृति पर निर्भर करता है | गर्म करने पर स्फुरदीप्ति पदार्थों की क्षमता नष्ट हो जाती है | आजकल घडी की सुइयों, साइन बोर्ड, विद्युत बोर्ड इत्यादि पर स्फुरदीप्ति पदार्थों का लेप चढाते हैं | ये पदार्थ दिन में सूर्य का प्रकाश अवशोषित कर रात में चमकते हैं | स्फुरदीप्ति पदार्थों के अध्ययन के दौरान ही वर्ष 1897 में फ्रांसीसी वैज्ञानिक हेनरी बैकेरल ने रेडियोधर्मिता की खोज की थी |

## इन्हें भी देखें
* प्रतिदीप्ति
* तापदीप्ति

## बाहरी कड़ियाँ

* LUMINOSITY IN WATCHES

श्रेणी:स्फुरदीप्ति
श्रेणी:स्पेक्ट्रमिकी
श्रेणी:प्रकाश
श्रेणी:प्रकाशीय गुण
मातृवंश समूह ऍल०

[right|thumb|200px|[उप-सहारा अफ़्रीका की बुशमैन जनजातियों के स्त्री ओर पुरुष अक्सर मातृवंश समूह ऍल० के वंशज होते हैं]]
मनुष्यों की आनुवंशिकी (यानि जॅनॅटिक्स) में **मातृवंश समूह ऍल०** या **माइटोकांड्रिया-[[डीऑक्सीराइबो न्यूक्लिक अम्ल|डी॰एन॰ए॰]] हैपलोग्रुप L0** एक अत्यंत प्राचीनतम मातृवंश समूह है। इस मातृवंश समूह के सदस्य व्यक्ति (स्त्री ओर पुरुष दोनों) ज़्यादातर उप-सहारा अफ़्रीका में पाए जाते हैं। इस इलाक़े के खोइसान जनजाति के ७३% लोग, !कुंग जनजाति की नामीबिया वाली शाखा के ७९% लोग ओर !कुंग जनजाति की बोत्सवाना वाली शाखा के १००% लोग इसके वंशज हैं। अनुमान है के जिस नारी से यह मातृवंश शुरू हुआ वह आज से लगभग ११२,२०० से १८८,००० वर्ष पूर्व पूर्वी अफ़्रीका में रहती थी।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य मातृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
मातृवंश समूह ऍल२

[right|thumb|200px|उत्तर-मध्य [अफ़्रीका के चाड देश के लोग अक्सर मातृवंश समूह ऍल२ के वंशज होते हैं]]
मनुष्यों की आनुवंशिकी (यानि जॅनॅटिक्स) में **मातृवंश समूह ऍल२** या **माइटोकांड्रिया-[[डीऑक्सीराइबो न्यूक्लिक अम्ल|डी॰एन॰ए॰]] हैपलोग्रुप L2** एक मातृवंश समूह है। इस मातृवंश की उपशाखाएँ अफ़्रीका के पश्चिमी, उत्तरी ओर पूर्वी हिस्सों में कई स्थानों पर ओर कई समुदायों में मिलती हैं। चाड देश के लगभग ३८% लोग इसके वंशज हैं, लेकिन यह बहुत से और देशों में भी मिलता है। अनुमान है के जिस नारी से यह मातृवंश शुरू हुआ वह आज से लगभग ६८,१०० से १११,१०० वर्ष पहले जीवित थी। कुछ वैज्ञानिकों का मानना है के वह पूर्वी अफ़्रीका की निवासी थी, लेकिन इस को लेकर वैज्ञानिकों में काफ़ी आपसी मतभेद है।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य मातृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
मातृवंश समूह ऍल३

मनुष्यों की आनुवंशिकी (यानि जॅनॅटिक्स) में **मातृवंश समूह ऍल३** या **माइटोकांड्रिया-[[डीऑक्सीराइबो न्यूक्लिक अम्ल|डी॰एन॰ए॰]] हैपलोग्रुप L3** एक मातृवंश समूह है। इस मातृवंश की मानव इतिहास में बहुत ही अहम भूमिका रही है, क्योंकि जब मनुष्य अफ़्रीका के अपने जन्मस्थल से पहली बार निकले तो जो महिला या महिलाएँ अफ़्रीका से बाहर निकलीं वे इसी की वंशज थी। अफ़्रीका के महाद्वीप से बाहर विश्व-भर में मिलने वाले जितने भी मातृवंश हैं, वे सब इसी मातृवंश समूह ऍल३ से उत्पन्न हुई शाखाएँ हैं। मातृवंश समूह ऍल३ के सीधे वंशज (यानि इसकी बड़ी ग़ैर-अफ़्रीकी उपशाखाओं के नहीं) ज़्यादातर पूर्वी अफ़्रीका में मिलते हैं, जैसे की इथियोपिया और सोमालिया में। अनुमान है के जिस स्त्री से यह मातृवंश शुरू हुआ वह आज से लगभग ८४,००० से १०४,००० वर्ष पहले पूर्वी अफ़्रीका की निवासी थी।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य मातृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
मातृवंश समूह ऍल४

[right|thumb|200px|[तंज़ानिया|तानज़ानिया के हदज़ा समुदाय के ६०-८३% लोग मातृवंश समूह ऍल४ के वंशज हैं]]
मनुष्यों की आनुवंशिकी (यानि जॅनॅटिक्स) में **मातृवंश समूह ऍल४** या **माइटोकांड्रिया-[[डीऑक्सीराइबो न्यूक्लिक अम्ल|डी॰एन॰ए॰]] हैपलोग्रुप L4** एक मातृवंश समूह है। इस मातृवंश समूह के सदस्य स्त्रियों और पुरुषों की तादाद ज़्यादा नहीं है, लेकिन वे पूर्वी अफ़्रीका और अफ़्रीका के सींग के कई समुदायों में मिलते हैं। तंज़ानिया के हदज़ा समुदाय के ६०-८३% लोग और संदावे समुदाय के ४८% लोग इसके वंशज हैं। वैज्ञानिकों के मुताबिक़ आज से हज़ारों साल पहले जिस स्त्री से इस मातृवंश की शुरुआत हुई वह पूर्वी अफ़्रीका की वासी थी।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मनुष्य मातृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
संदीप्ति

[right|thumb|[लुमिनॉल (Luminol) एवं हीमोग्लोबिन(hemoglobin) - रासायनिकसंदीप्ति के उदाहरण]]

कम तापमान पर उत्सर्जित होने वाले प्रकाश को **संदीप्ति** (Luminescence) कहते हैं। यह वस्तुतः 'शीत वस्तु विकिरण' (cold body radiation) का एक प्रकार है।

## संदीप्ति के प्रकार
* जीवदीप्ति (Bioluminescence) - by a living organism
* रासायनिक संदीप्ति (Chemoluminescence) - resulting of a chemical reaction
** विद्युतरासायनिकसम्दीप्ति (Electrochemiluminescence) - by an electrochemical reaction
* Crystalloluminescence, produced during crystallization
* विद्युतसंदीप्ति (Electroluminescence) - in response to an electric current passed through it
** कैथोडसंदीप्ति (Cathodoluminescence) - where beam of electrons impacts on a luminescent material such as a phosphor
* यांत्रिकसंदीप्ति (Mechanoluminescence) - resulting from any mechanical action on a solid
** Triboluminescence, generated when bonds in a material are broken when that material is scratched, crushed, or rubbed
** Fractoluminescence, generated when bonds in certain crystals are broken by fractures
** Piezoluminescence, produced by the action of pressure on certain solids
* प्रकाशसंदीप्ति (Photoluminescence), absorption of photons causing re-radiation of photons
** स्फुरदीप्ति (Phosphorescence) - delayed re-radiation
** प्रतिदीप्ति (Fluorescence) - where the emitted photons are of lower energy than those absorbed
* रेडियोसंदीप्ति (Radioluminescence) - produced in a material by the bombardment of ionizing radiation
* ध्वनिसंदीप्ति (Sonoluminescence) - from imploding bubbles in a liquid when excited by sound
* तापसंदीप्ति (Thermoluminescence) - when absorbed light is re-emitted on heating.

## अनुप्रयोग
* Light Emitting Diode's (LED's) emit light via electroluminescence
* Phosphors, emitting light when irradiated by higher-energy electromagnetic radiation or particle radiation
* Phosphor thermometry, phosphorescence can be used to detect the temperature of an object.

## सन्दर्भ

## इन्हें भी देखें
* प्रकाश स्रोतों की सूची
* प्रदीप्ति (Illumination)

## बाहरी कड़ियाँ
* Luminescence chart
* Luminescence on Scienceworld
* Fluorophores.org The database of luminescent dyes 
* Luminiscent microspheres


श्रेणी:प्रकाश स्रोत
रासायनिक संदीप्ति

right|thumb|300px|एक रासायनिक अभिक्रिया जिसमें अत्यधिक संदीप्ति प्राप्त हुई है
रासायनिक अभिक्रिया के अंतर्गत ऊष्मा के साथ-साथ दीप्ति का निकलना **रासायनिक संदीप्ति** (Chemiluminescence) कहलाता है। इसे रासायनिक उत्पत्ति (origin) का ठंडा प्रकाश भी कह सकते हैं। इसमें सब प्रकार के विकिरण दृश्यमान - अवरक्त तथा पराबैंगनी - संम्मिलित हैं।

रासायनिक संदीप्ति अधिकांश ऑक्सीकरण अभिक्रियाओं में उत्पन्न होती है। अमोनियम डाइक्रोमेट के गरम करने पर यह संदीप्ति देखी जा सकती है। गंधकवाले यौगिकों तथा फॉर्मेल्डिहाइड, एक्रोलीन, ग्लूकोज़ आदि पदार्थो का ऑक्सीकरण करने पर भी यह संदीप्ति उत्पन्न होती है।

रासायनिक संदीप्ति में उत्पन्न प्रकाश उन अणुओं के ऑक्सीकरण के स्थानांतरण के कारण होता है, जो ऑक्सीकृत नहीं होते हैं।

रासायनिक संदीप्ति साधारण प्रकाश अभिक्रियाओं में उत्पन्न होती है। अमोनियम डाइक्रोमेट के गरम करने पर यह संदीप्ति देखी जा सकती है। गंधकवाले यौगिकों तथा फॉर्मेल्डिहाइड, एक्रोलीन, ग्लूकोज़ आदि पदार्थों का ऑक्सीकरण करने पर भी यह संदीप्ति उत्पन्न होती है।

रासायनिक संदीप्ति में उत्पन्न प्रकाया उन अणुओं के ऑक्सीकरण के स्थानांतरण के कारण होता है, जो ऑक्सीकृत नहीं होते हैं।

रासायनिक संदीप्ति साधारण प्रकाश अभिक्रियाओं (photoreaction) की उल्टी होती है। रासायनिक अभिक्रिया के फलस्वरूप प्रकाश अभिक्रिया में तो प्रकाश का अवशोषण होता है, पर रासायनिक संदीप्ति में प्रकाश निकलता है।

अँधे में श्वेत फॉस्फ़ोरस के चमकने का कारण रासायनिक संदीप्ति ही है। सिलोक्लीन (Siloxen) भी इसी के उदाहरण हैं।

श्रेणी:संदीप्ति
श्रेणी:स्पेक्ट्रमिकी
तापदीप्ति

300px|right|thumb|गरम करने के कारण धातु से बनी वस्तु से प्रकाश निकल रहा है
किसी गरम वस्तु से, उसके अधिक ताप के कारण दृश्य प्रकाश का निकलना **तापदीप्ति** (Incandescence) कहलाता है। उदाहरण के लिये साधारण बल्ब से निकलने वाला प्रकाश तापदीप्ति के कारण होता है।

## इन्हें भी देखें
* प्रकाश स्रोतों की सूची
* संदीप्ति

## बाहरी कड़ियाँ
* Figurative use: Rangers 1 Unirea-Urziceni 4 etc.

श्रेणी:विद्युतचुम्बकीय विकिरण
श्रेणी:संदीप्ति
श्रेणी:प्रकाश स्रोत
प्रदीप्ति

300px|right|thumb|दिन के प्रकाश से प्काpशित पेरिस का 'गैरे दे लेस्त' (Gare de l'Est) नामक रेलवे स्टेशन 
प्रकाश का योजनापूर्वक उपयोग करके कोई सौंदर्यपरक या व्यावहारिक प्रभाव उत्पन्न करना **प्रदीप्ति** (Lighting or illumination) कहलाती है। प्रदीप्ति के अन्तर्गत कृत्रिम प्रकाश स्रोतों एवं प्राकृतिक प्रकाश स्रोतों - दोनों का ही समुचित प्रयोग किया जाता है।

## बाहरी कड़ियाँ

* Illuminating Engineering Society of North America official Web site
* ENLIGHTER.ORG online Lighting Design magazine
* IESNA Advanced Lighting Guidelines
* Lighting Research Center @ Rensselaer Polytechnic Institute
* Shedding Light on Home Lighting Use by Lyle Tribwell (Home Energy magazine online)
टिवी द्वीप समूह

[right|thumb|300px|[लैंडसेट 7 से ली गयी टिवी द्वीपसमूह की तस्वीर।]]
**टिवी द्वीप समूह**, ऑस्ट्रेलिया के उत्तरी प्रदेश का हिस्सा है। यह डार्विन के उत्तर में 40 किमी की दूरी पर जहां अराफुरा सागर और तिमोर सागर मिलते हैं, पर स्थित हैं। इस द्वीप समूह का कुल क्षेत्रफल 8320 वर्ग किलोमीटर (3212 वर्ग मील) है, जिसमें मेलविले द्वीप और बाथर्स्ट द्वीप दोनों शामिल है। 

ऑस्ट्रेलिया में यूरोपीय लोगों के आने से बहुत पहले से ही इस द्वीप समूह के दोनों द्वीपों पर मूल निवासी बसे हुए थे, आज द्वीप समूह की जनसंख्या लगभग 2500 है। 
## 1
## 2

श्रेणी:हिन्द महासागर के द्वीपसमूह
श्रेणी:ऑस्ट्रेलिया का भूगोल
श्रेणी:संकटग्रस्त द्वीप
पंचानन माहेश्वरी

**पंचानन माहेश्वरी**(1904-1966 ई0), सुप्रसिद्ध वनस्पति विज्ञानी थे। इनका जन्म राजस्थान के जयपुर नगर में हुआ था, जहाँ इनकी प्रारंभिक शिक्षा दीक्षा हुई। प्रयाग विश्वविद्यालय से आपने एम0 एस-सी0 की परीक्षा उत्तीर्ण की। वनस्पति के पादरी प्रोफेसर के चरित्र का इन पर पर्याप्त प्रभाव पड़ा और उससे इनमें कर्मठता, स्पष्टवादिता तथा सहृदयता के गुण आए। अध्ययन के पश्चात्‌ इनकी नियुक्ति आगरा कालेज में, 1930 में हुई। इन्होंने क्रमश: इलाहाबाद, लखनऊ तथा ढाका विश्वविद्यालय में अध्यापन कार्य किया। 1948 ई0 में दिल्ली विश्वविद्यालय में वनस्पति विज्ञान के अध्यक्ष होकर आए और तब से जीवनपर्यंत वहीं रहे। मस्तिष्क की सूजन से पीड़ित होकर 18 मई 1966 ई0 को इनका निधन दिल्ली में ही हुआ।

माहेश्वरी का विशेष कार्य पादप भ्रूणविज्ञान एवं पादप आकारिकी पर हुआ है। वनस्पति विज्ञान की अन्य शाखाओं, विशेषत: पादप क्रिया विज्ञान, में भी इनकी रूचि थी। इनके अधीन अध्ययन करने के लिये छात्र विदेशों, विशेषत: अमरीका, ऑस्ट्रेलिया, अर्जेंटाइना इत्यादि देशों, से आते थे। आपके अधीन शोधकार्य करके लगभग 60 छात्र छात्राओं ने डॉक्टरेट की उपाधि प्राप्त की है। 300 से ऊपर इनके शोधनिबंध अब तक प्रकाशित हो चुके हैं। हिंदी तथा अंग्रेजी भाषाओं के अतिरिक्त इन्हें जर्मन फ्रेंच भाषाओं का भी अच्छा ज्ञान था। इनकी लिखी पुस्तक, 'इंट्रोडक्शन टु इंब्रियो-लॉजी ऑव संजियो स्पर्मस्‌', जो मैकग्रॉहिल बुक कंपनी द्वारा 1950 ई0 में प्रकाशित हुई थी, अंतरराष्ट्रीय महत्व की है और उससे इनका यश देश देशांतर में फैल गया। ये 1934 ई0 में नैशनल इंस्टिट्यूट ऑव सायंसेज के सदस्य मनोनीत हुए। 1959 ई0 में इंडियन बोटैनिकल सोसायटी ने इन्हें बीरबल साहनी पुरस्कार प्रदान कर सम्मानित किया। माहेश्वरी ने विदेशों में भी काफी भ्रमण किया था और अनेक वैज्ञानिक संस्थाओं द्वारा ये आमंत्रित किए गए थे और वहाँ उन्होंने व्याख्यान दिए थे। मैकगिल विश्वविद्यालय ने इन्हें डी0 एस-सी0 की संमानित उपाधि से सम्मानित किया था। इलिवायस विश्वविद्यालय ने इन्हें विजटिंग प्रोफेसर के पद पर नियुक्त कर सम्मानित किया था। भारत के प्रतिनिधि के रूप में इन्होंने अनेक अंतराष्ट्रीय वनस्पति विज्ञान के सम्मेलनों में भाग लिया था। भ्रूण विज्ञान और पादप क्रिया विज्ञान (Plant Physiology) के सम्मिश्रण से इन्होंने एक नई शाखा का विकास किया है, जिसमें फूलों के विभिन्न भागों को कृत्रिम पोषण द्वारा वृद्धि कराने की दिशा में इन्हें काफी सफलता मिली। टिशू कल्चर प्रयोगशाला की स्थापना तथा टेस्ट ट्यूब कल्चर पर शोध निबंध प्रस्तुत करने पर 1965 ई0 में लंदन की रॉयल सोसायटी ने इन्हें फेलो (F.R.S) नियुक्त कर सम्मानित किया था। जर्मन सरकार के निमंत्रण पर 1961ई0 में ये पश्चिम जर्मनी गए और अनेक विश्वविद्यालयों में व्याख्यान दिया। इनके महत्व के शोध कार्य पौधों की आकारिकी तथा जिमनोस्पर्म के अध्ययन पर हैं।

## सन्दर्भ
श्रेणी:वनस्पति वैज्ञानिक
श्रेणी:भारतीय वैज्ञानिक
मालवा का पठार

**मालवा का पठार** विंध्य पहाड़ियों के आधार पर त्रिभुजाकार पठार है। यह एक लावा पठार है |इसके पूर्व में बुदेंलखंड और उत्तर पश्चिम में अरावली पहाड़ियाँ स्थित है। इसकी ढाल उत्तर पूर्व की ओर है। यहाँ की नदियाँ चंबल, काली सिंध, बेतवा, केन आदि है। इस पठार के दक्षिणी ओर दकन का पठार है, जो काफी कटा फटा है। उत्तर में नदियों के कछारी निक्षेप तथा यमुना के खादर क्षेत्र स्थित है। मालवा का पठार भौतिक बनावट के अनुसार उत्तर की आरे विंध्य उच्छृंग तथा दक्षिण की ओर की दकन लावा के पठार में विभाजित ह। विंध्य पहाड़ियों पर सागौन के वन हैं, सामान्य ऊँचे क्षेत्रों मे गाँव तथा नगर बसे हैं। इस पठार में 25 इंच तक वर्षा होती है, पर वर्षा अनिश्चित है। ज्वार, गेहूँ, चना तथा तिलहन के अतिरिक्त लावा की काली रेगर भूमि पर कपास पैदा होती है। इंदौर, ग्वालियर, सीहोर, भोपाल तथा उज्जैन यहाँ के प्रसिद्ध नगर हैं।मालवा मध्यप्रदेश के लगभग 28% भाग का निर्माण करता है। इसका विस्तार,भोपाल,गुना,रायसेन,सागर, विदिशा,देवास,सीहोर,उज्जैन, शाजापुर,इंदौर,रतलाम,धार,झाबुआ एवं मंदसौर, राजगढ़, नीमच,जिलो तक है।

## इन्हें भी देखें
* मालवा

श्रेणी:मध्य प्रदेश का भूगोल
श्रेणी:मध्य प्रदेश के पठार
श्रेणी:मध्य प्रदेश की स्थलाकृतियाँ
क्लिक व्यंजन

[right|thumb|एक वर्त्स्य (एल्विओलर) क्लिक की ध्वनि सुनिए - इसे [अन्तर्राष्ट्रीय ध्वन्यात्मक वर्णमाला|अ॰ध॰व॰ में ǁ (दो-नली) के चिन्ह से दर्शाया जाता है]]
[right|thumb|एक तालव्य (पलैटल) क्लिक की ध्वनि सुनिए - इसे [अन्तर्राष्ट्रीय ध्वन्यात्मक वर्णमाला|अ॰ध॰व॰ में ǂ के चिन्ह से दर्शाया जाता है]]
**क्लिक व्यंजन** कुछ भाषाओँ में प्रयोग होने वाले वर्ण होते हैं जिनकी आवाज़ स्वर्ग्रंथी से नहीं बल्कि जीभ या होंठों द्वारा मुंह में हवा के दबाव में अचानक परिवर्तन करने से आती है। हिन्दी बोलने वालों में इसकी मिसाल "च-च" की आवाज़ है जो किसी चीज़ के बारे में नापसन्दगी प्रकट करने के काम आती है। देहाती हिन्दी इलाक़ों में भेड़-बकरियों और गाय जैसे जानवरों को भी ऐसी क्लिक की आवाजों से निर्देश दिया जाता है। बच्चों और जानवरों को पुचकारने के लिए होठों से वायु के ज़रिये जो ध्वनी बनाई जाती है वह भी इसकी एक मिसाल है। 

## लिखाई
इन ध्वनियों के लिए देवनागरी में कोई चिन्ह नहीं हैं और हिन्दी में ऐसी ध्वनियों का इस्तेमाल शब्दों बीच में नहीं होता। लेकिन कई दक्षिणी अफ़्रीका की भाषाओँ में क्लिक व्यंजन बाक़ाएदा भाषा के शब्दों में प्रयोग होते हैं। खोइसान भाषाओँ में तो यह आम है। अ॰ध॰व॰ में सारी भिन्न क्लिक ध्वनियों के लिए चिन्हों का प्रबंध किया गया है, जैसे की वर्त्स्य (एल्विओलर) क्लिक के लिए ǁ (दो-नली) के चिन्ह का प्रयोग होता है। आम लिखाई में कभी-कभी क्लिक की आवाजों को ! लिखा जाता है। उदहारण के लिए अफ़्रीका की एक भाषा का नाम !ख़ोसा है, यानि इस भाषा के नाम में ही क्लिक (!) आ जाता है। इसी तरह एक !नामा भाषा भी है।

## इन्हें भी देखें
* खोइसान भाषाएँ
* अन्तर्राष्ट्रीय ध्वन्यात्मक वर्णमाला

## बाहरी कड़ियाँ
* यु-ट्यूब पर !ख़ोसा में बहुत से क्लिकों के साथ बोलता हुआ एक युवक
* यु-ट्यूब पर !ख़ोसा के क्लिक बोलना सीखिए
* यु-ट्यूब पर !नामा भाषा की चार भिन्न क्लिकों का प्रदर्शन

श्रेणी:क्लिक व्यंजन
श्रेणी:हिन्दी विकि डीवीडी परियोजना
मातृवंश समूह ऍम

मनुष्यों की आनुवंशिकी (यानि जॅनॅटिक्स) में **मातृवंश समूह ऍम** या **माइटोकांड्रिया-[[डी॰एन॰ए॰]] हैपलोग्रुप M** एक मातृवंश समूह है। इस मातृवंश समूह और मातृवंश समूह ऍन ने मानव इतिहास में बहुत बड़ा किरदार अदा किया है क्योंकि अफ़्रीका के बहार जितने भी मानव हैं वे इन दोनों या इनकी उपशाखाओं के वंशज हैं। मातृवंश समूह ऍम और मातृवंश समूह ऍन मातृवंश समूह ऍल३ की दो उपशाखाएँ हैं। माना जाता है के जब मनुष्य अफ़्रीका के अपने जन्मस्थल से पहली बार निकले तो जो महिला या महिलाएँ अफ़्रीका से बाहर निकलीं वे इसी मातृवंश समूह ऍल३ की वंशज थी। मातृवंश समूह ऍम की उपशाखाएँ विश्व भर में मिलती हैं। कुछ तो अफ़्रीका में भी मिलती हैं - इनपर वैज्ञानिकों में आपसी विवाद है के यह अफ़्रीका में उत्पन्न हुई या एशिया में उत्पन्न होने के बाद अफ़्रीका में जा पहुंची।

अनुमान है के जिस स्त्री से यह मातृवंश शुरू हुआ वह आज से लगभग ६०,००० वर्ष पहले एशिया या पूर्वी अफ़्रीका की निवासी थी।

## अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।

## इन्हें भी देखें
* मातृवंश समूह ऍन
* मातृवंश समूह ऍल३
* मनुष्य मातृवंश समूह
* वंश समूह

## सन्दर्भ

श्रेणी:वंश समूह
श्रेणी:हिन्दी विकि डीवीडी परियोजना
मिश्र बंधु

**मिश्रबंधु** नाम के तीन सहोदर भाई ( गणेशबिहारी, श्यामबिहारी और शुकदेवबिहारी) थे, जिनका नाम हिन्दी साहित्य में प्रसिद्ध है। ग्रंथ ही नहीं, एक छंद तक की रचना भी तीनों जुटकर करते थे। इसलिये प्रत्येक की रचनाओं का पार्थक्य करना कठिन है।

## जीवन परिचय
मिश्रबन्धु कात्यायन गोत्रीय कान्यकुब्ज ब्राह्मण थे। 'मुहूर्त चिंतामणि' (ज्योतिष ग्रंथ) के प्रणेता चिन्तामणि मिश्र इनके पूर्वज थे। इनके पूर्वजों का वासस्थान भगवन्तनगर (जिला हरदोई, उत्तर प्रदेश) था। बाद में वे इंटौजा (जिला लखनऊ) चले आये जहाँ मिश्रबंधुओं का बाल्यकाल बीता। गणेशबिहारी (जन्म संवत् 1922) को हिंदी, संस्कृत और फारसी की शिक्षा घर पर ही मिली। दो विवाह हुए। दोनों से दो पुत्र हुए। ये लखनऊ डिस्ट्रिक्ट बोर्ड के सदस्य और उपाध्यक्ष भी रहे। श्याम बिहारी (जन्म संवत 1930) को एम0 एम0 तक की उच्च शिक्षा मिली। 11 वर्ष की उम्र में विवाह हुआ। तीन पुत्र हुए। इन्होंने डिप्टी कलक्टर और डिप्टी कमिश्नर जैसे प्रशासकीय सरकारी पदों पर काम किया। इनका पहला लेख 'सरस्वती भाग-१' में 'हमीर हठ' विषयक समालोचना का निकला। रायबहादुर शुकदेवबिहारी (जन्म संवत 1935) को भी बी0 ए0 तथा वकालत तक की शिक्षा मिली। इन्होंने पहले वकालत की शुरुआत कन्नौज में की, फिर लखनऊ चले आए। तत्पश्चात्‌ वे मुंसिफ, दीवान और सबजज हुए। सभी ने हिंदी स्वाध्याय से ही सीखी। सभी बड़े विद्याव्यसनी, उदार, स्वतंत्रचेता और मिलनसार थे। विलायत भी हो आए थे।

## प्रमुख रचनाएँ
* लवकुश चरित्र,
* हिंदी नवरत्न,अनन्य प्रकाशन द्वारा प्रकाशित 
* **[[मिश्रबंधु-विनोद]]**(4 भाग) :- गणेशबिहारी मिश्र द्वारा रचित हिन्दी साहित्य का इतिहास
* नेत्रोन्मीलन, पूर्वभारत, उत्तर भारत (नाटक), भारतवर्ष का इतिहास (2 भाग), भारत विनय (पद्य,) बूँदी वारीश (पद्य), पुष्पांजलि (गद्य पद्यमय लेख संग्रह), भूषण ग्रंथावली, देव ग्रंथावली, सुर सुधा, जापान, रूस और स्पेन के इतिहास, हिंदी साहित्य का इतिहास, हिंदुइज्म (अंग्रेजी) इत्यादि।

इनमें हिंदी साहित्य के इतिहास और समालोचना की दृष्टि से **'हिंदी नवरत्न**' और **'मिश्रबंधु विनोद' (अनन्य प्रकाशन द्वारा प्रकाशित )** का विशिष्ट महत्व है। प्रथम में हिंदी के श्रेष्ठ नौ कवियों तुलसी, सूर, देव, बिहारी, भूषण, केशव, मतिराम, चंदबरदायी, हरिश्चन्द्र को क्रमश: बृहत्‌त्रयी, मध्यत्रयी और लघुत्रयी में श्रेणीबद्ध कर जीवनी के साथ उनके काव्य का तुलनात्मक अध्ययन प्रस्तुत किया गया है। दूसरी रचना 'मिश्रबंधु विनोद' में पाँच हजार के लगभग कवियों एवं लेखकों का परिचायत्मक उल्लेख हुआ है। इनकी समीक्षा पद्धति की सर्वप्रमुख विशेषता श्रेणी विभाजन है जिसके मूल में शास्त्रीयतायुक्त काव्योत्कर्ष और तुलना है। दोषों की अपेक्षा गुणों की ही चर्चा अधिक की गई है। इतना होने पर भी इनकी समीक्षा में मार्मिक निरूपण, संतुलन निर्वाह, तटस्थता, विश्लेषण, तर्क, प्रौढ़ विवेचन की कमी दिखाई पड़ती है।

## सन्दर्भ

## इन्हें भी देखें
*मिश्रबंधु-विनोद

## बाहरी कड़ियाँ
*श्याम बिहारी मिश्र की संपूर्ण रचनाएँ

श्रेणी:हिन्दी साहित्यकार